Idealismi ja realismi
Mua inhottaa, kun ajan skismi
 sai eroon maan ja taivot.
 Tää idealismi, realismi
 ne kahda jakaa aivot.

 Näät harhoja, jos taiteeks uskot
 maan mullan valokuvat.
 On todet pilven rusoruskot,
 kun silmiis kangastuvat.

 Vaikk’ kultarasiain säilöt teenkin,
 niin nuuska nuuskaa vain on,
 ja ruusu ruukun särkyneenkin
 se sentään ruusu ain on.

sv:Idealism och realism